open-index/open-wikipedia-markdown huggingface dataset:
திருவாத்தான்

**திருவாத்தான்** (**உகுளி**) என்பவன் தமிழக நாட்டுப்புறக் கதைகளில் வரும் ஒரு கோமாளிக் கதை மாந்தன் ஆவான். இவனது சிறு வயது முதலே இவன் ‌கோமாளித் தனமாக நடந்து கொண்டதாக கதைகள் சொல்லப்படுகிறது. மாவு உரலுக்குள் தலைவிட்ட கதை, ஆற்றில் விறகைப் போட்ட கதை போன்று இவனைப் பற்றி பல நகைச்சுவைக் கதைகள் சொல்லப்படுவதுண்டு.

நாட்டுப்புறங்களில் கோமாளித்தனமாக இருப்பவர்களையும் திருவாத்தான் என்று அழைக்கும் பழக்கம் உண்டு.

## மேற்கோள்கள்

பகுப்பு:நாட்டுப்புறவியல்
பி. கே. சேகர் பாபு

**பி. கே. சேகர் பாபு** ஒரு இந்திய அரசியல்வாதியும், அமைச்சரும் ஆவார்.

## அரசியல் வாழ்க்கை
சேகர்பாபு தனது அரசியல் வாழ்க்கையை அ.இ.அ.தி.மு.க.வில் தொடங்கினார். அக்கட்சியின் வடசென்னை மாவட்டச் செயலாளராகப் பல ஆண்டுகள் பொறுப்பு வகித்தார். பின்னர் அவரும் அவர்தம் ஆதரவாளர்களும் பொறுப்பிலிருந்து விடுவிக்கப்பட்டதால், சலிப்படைந்த அவர் அக்கட்சியை
விட்டுவிலகினார். 2011 சனவரி 29ஆம் நாள் சனிக்கிழமை தன்னைத் தி.மு.க.வில் இணைத்துக்கொண்டார்.

## பதவி
இவர்  2001 மற்றும் 2006 தமிழ்நாடு சட்டமன்றத் தேர்தல்களில் டாக்டர் ராதாகிருஷ்ணன் நகர் சட்டமன்றத் தொகுதியில், அதிமுக உறுப்பினராக போட்டியிட்டுத் தேர்ந்தெடுக்கப்பட்டார். 2011 சனவரியில் தி.மு.க.வில் இணைவதற்காக ச.ம.உ.பதவியிலிருந்து விலகினார்.,
 2021 தமிழ்நாடு சட்டமன்றத் தேர்தலில் துறைமுகம் சட்டமன்ற தொகுதி உறுப்பினராக  தேர்ந்தெடுக்கபட்டார். இதையடுத்து 2021 மே 7 அன்று தமிழக இந்து அறநிலையத் துறை அமைச்சசராக பதவியேற்றார்.

## தேர்தலில் போட்டியிட்ட ஆண்டுகள்

## மேற்கோள்கள்

பகுப்பு:வாழும் மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டு அமைச்சர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
2009 இலங்கை சாகித்திய விருது (தமிழ்)

**2009 இலங்கை சாகித்திய விருது**, 2009 ஆண்டு இலங்கையில் நடைபெற்ற அரச சாகித்திய விழாவில் விருது பெற்ற தமிழ் மொழி மூல நூல்களினதும், நூலாசிரியர்களினதும் பட்டியல்

## விசேட விருது
சாகித்திய இரத்தினா -  கலாநிதி க. குணராசா (செங்கை ஆழியான்)

## நூல்கள்

### கவிதை
* என்னை துயில் எறிந்தவன் - அஸ்ரப் சிஹாப்தீன்
* வேருடன் பிடுங்கிய நாளிலிருந்து - நீ.பி. அருளானந்தன்

### சிறுகதை
* உடைந்த கண்ணாடியில் மறைந்திருக்கும் குருவி - ஓட்டமாவடி அரபாத்
* ஆத்ம விசாரம் - அ.ச. பாய்வா

### புதினம்
*  வயலான் குருவி - அஸீஸ் எம். பாயிஸ்
*  விதிவரைந்த பாதையில் - வவுனியூர் இரா. உதயணன்

### நாடகம்
*  வீரவில்லாளி - எஸ். முத்துக்குமாரன்
*  ஒரு கலைஞனின் கதை - கலைஞர் கலைச்செல்வன்

### சிறுவர் இலக்கியம்
*  குட்டி முயலும் சுட்டிப் பயலும் - ஓ. கே. குணநாதன்
*  பூனைக்கு மணி கட்டிய எலி - ஸி. எம். ஏ. அமீன்

### நானாவித இலக்கியம்
*  கர்மயோகி பவுல் - வண. கலாநிதி எஸ். ஏ. ஐ. மத்தியு
*  மட்டக்களப்பு கோவில்களும் தமிழர் பண்பாடும் - எஸ். தில்லைநாதன்

### மொழிபெயர்ப்பு சிறுவர் இலக்கியம்
*  சாய்ந்தாடம்மா சாய்ந்தாடு - சரோஜினி அருணாசலம்

### மொழிபெயர்ப்பு இளையோர் இலக்கியம்
* நெடும்பயணம் - மடுளுகிரிய விஜேரத்ன
* குருதட்சணை - திக்குவல்லை கமால்

## மேற்கோள்கள்

*  இலங்கை சாகித்திய விருது மலர் - 2009

பகுப்பு:இலங்கை சாகித்திய விருது
பகுப்பு:2009 விருதுகள்
பகுப்பு:தமிழ் இலக்கிய விருதுகள்
பகுப்பு:இலங்கைத் தமிழ் மொழி விருதுகள்
டீமாட் கணக்கு

**டீமாட் கணக்கு** (Demat Account) என்பது இந்திய பங்கு வர்த்தக முறையில் ஒருவர் வாங்கும் பங்குகளை கணக்கில் கொள்ள ஏற்படுத்தப்படும் மின்னணு கணக்காகும். இது அறிமுகப்படுத்தப்படும் முன்னர் பங்குச் சான்றிதழ் முறை (share certificates) நடைமுறையில் இருந்தது. ஒரு நிறுவனத்தின் பங்குகளை வாங்க முன்வருவோர், முன்பே அதற்கான பதிவு பெற்ற தரகர்களால் உள்ளூர் வங்கிகளில் இடப்பெற்றிருக்கும் விண்ணப்பப் படிவங்களை எடுத்து, அவற்றை முறையாகப் பூர்த்தி செய்து அந்தந்த நிறுவனங்களுக்கு, தேவைப்படும் பணத்தை வங்கியில் செலுத்தி கேட்பு வரைவோலை பெற்று அனுப்பி வைத்தால், அந்நிறுவனங்களின் அன்றைய நிலவரப்படி பங்குகள் ஒதுக்கீடு செய்யப்பெற்று பங்குச் சான்றிதழ்கள் அனுப்பிவைக்கபெறும்.

இதற்கு கால விரயம் மிகுதியாக ஏற்படுவதோடு மட்டுமின்றி, ஒதுக்கீடு செய்யப்பெற்ற பங்குகளை மீண்டும் பிற ஒருவருக்கு விற்பனை செய்வதிலும் பல இன்னல்கள் இருந்தன. இது போன்ற இன்னும் பல காரணங்களாலும், இன்றைய புதிய அறிவியல் தொலைத்தொடர்பு முறைகள் மாறிவிட்டதாலும், இந்தப் பங்கு வர்த்தகத்தை 'இணையம்' வாயிலாக நடத்தும் ஒரு வழக்கம் நடைமுறைக்கு வந்தது.

இதில் இந்திய மைய அரசின் அமைப்புக்களான  nsdl, cdsl ஆகிய அமைப்புகளில் ஏதேனும் ஒன்றில் ஒரு தரகர் வாயிலாக ஒரு டீமாட் கணக்கைத் துவங்கி விட்டால் இணைய வசதி உள்ள எந்த இடத்திலிருந்தும் நாம் பங்கு வர்த்தகம் மேற்கொள்ள முடியும். நாம் நம் தரகர் வாயிலாகப் பங்குகளை வாங்கும் பொழுது தரகுத் தொகை அவர்களுக்குப் போய்ச்சேர்ந்துவிடும். நாம் வாங்கும் பங்குகள் மேற்காண் அமைப்புகளில் எந்த அமைப்பில் நாம் கணக்குத் தொடங்கி உள்ளோமோ, அந்த அமைப்பிடம் வைப்பு வைக்கப்பெறும். நாம் மீண்டும் பங்குகளை விற்கும் பொழுது வைப்பு வைக்கப்பெற்ற பங்குகள் நமது கணக்கிலிருந்து திரும்பச் சென்று விடும்.

இந்த டீமாட் கணக்குத் தொடங்க வருமான வரித்துறையிடம் 'நிரந்தரக் கணக்கு எண்' (permanent account number - PAN) ஒன்று கண்டிப்பாக வைத்திருக்க வேண்டும். மேலும் நாம் தொகை செலுத்துவதற்காக வங்கிக் கணக்கு ஒன்றும் வைத்திருத்தல் இன்றியமையாதது.

பகுப்பு:பங்குச் சந்தை
அட தாளம்

**அட தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.

இத்தாள வகையில், லகு, லகு, திருதம், திருதம் என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.

## வகைகள்
லகுவில் ஏற்படக்கூடிய ஐந்து வேறுபாடுகளினால், அட தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:

# திஸ்ரசாதி அட தாளம்
# சதுஸ்ரசாதி அட தாளம்
# கண்டசாதி அட தாளம்
# மிஸ்ரசாதி அட தாளம்
# சங்கீர்ணசாதி அட தாளம்

### திஸ்ரசாதி அட தாளம்
இத்தாளம் **குப்தா'' எனப்பெயர் பெறும். இதன் உறுப்புக்கள் பின்வருமாறு அமையும்:

* திஸ்ர லகு (ஒரு தட்டு, இரண்டு விரல் எண்ணிக்கைகள்)
* திஸ்ர லகு (ஒரு தட்டு, இரண்டு விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* திருதம் (ஒரு தட்டு, ஒரு வீச்சு)

===சதுஸ்ரசாதி அட தாளம்===
இத்தாளத்துக்கு **லேகா** என்று பெயர். இதன் உறுப்புக்கள் பின்வருமாறு அமையும்:

* சதுஸ்ர லகு (ஒரு தட்டு, மூன்று விரல் எண்ணிக்கைகள்)
* சதுஸ்ர லகு (ஒரு தட்டு, மூன்று விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* திருதம் (ஒரு தட்டு, ஒரு வீச்சு)

===கண்டசாதி அட தாளம்===
இது **விதாலா** எனப்படும். இதன் உறுப்புக்கள் பின்வருமாறு அமையும்:

* கண்ட லகு (ஒரு தட்டு, நான்கு விரல் எண்ணிக்கைகள்)
* கண்ட லகு (ஒரு தட்டு, நான்கு விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* திருதம் (ஒரு தட்டு, ஒரு வீச்சு)

===மிஸ்ரசாதி அட தாளம்===
இதற்கு **லோயா** என்று பெயர். இதன் உறுப்புக்கள் பின்வருமாறு அமையும்:

* மிஸ்ர லகு (ஒரு தட்டு, ஆறு விரல் எண்ணிக்கைகள்)
* மிஸ்ர லகு (ஒரு தட்டு, ஆறு விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* திருதம் (ஒரு தட்டு, ஒரு வீச்சு)

===சங்கீர்ணசாதி அட தாளம்===
இதற்கு **திரா''' என்று பெயர். இதன் உறுப்புக்கள் பின்வருமாறு அமையும்:

* சங்கீர்ண லகு (ஒரு தட்டு, எட்டு விரல் எண்ணிக்கைகள்)
* சங்கீர்ண லகு (ஒரு தட்டு, எட்டு விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* திருதம் (ஒரு தட்டு, ஒரு வீச்சு)

பகுப்பு:தாளங்கள்
தெல்மே நாட்டியம்

**தெல்மே நாட்டியம்** தேவல் மதுவ சமயச் சடங்கிற்கே உரித்தானதொரு நாட்டியமாகும். இது 'தேவல்' என அழைக்கப்படும் தெய்வத்தினை சாந்தப்படுத்தி கருணை பெறுவதற்காக ஆடப்படுகின்றதொரு நடனமாகும். தெல்மே நாட்டியம் இலங்கையின் தாழ் நில பிரதேசத்திற்குரிய நாட்டியங்களுள் தூய தாலையங்களுடன் கூடிய சாஸ்திரிய நடன வடிவமாகும். இதில் 'யக் பெறய' பிரதான மேளமாகப் பயன்படுத்தப்படுகிறது.

பகுப்பு:இலங்கையின் பாரம்பரியங்கள்
பகுப்பு: சிங்களவர் கலைகள்
பகுப்பு: சிங்களவர் பண்பாடு
பகுப்பு:நடன வகைகள்
நாகறக்ச, குறுளுறக்ச நடனம்

**நாகறக்ச, குறுளுறக்ச நடனம்** எனும்போது முகமூடிகளை அணிந்துகொண்டு ஆடப்படும் நடனமாக காணப்படுகின்றது. நாகறக்ச நடனம், குறுளுறக்ச நடனம் ஆகியன ஒன்றுடன் ஒன்று இணைந்து ஒரேநேரத்தில் ஆடப்படும். இலங்கையில் தாழ் நிலப் பகுதியில், குறிப்பாக தென் மாகாணத்தில் இன்றும் இந்நடனம் ஒரு முக்கிய பாரம்பரிய கிராமிய நிகழ்ச்சியாக ஆடப்படுகின்றது.

## மோதலை சித்தரிப்பது
இந்நடனமானது பாரம்பரிய கிராமிய நடனமான 'கோலம்' என்பதன் ஒரு பகுதியாக ஆடப்படுகிறது. இந்நடனமானது பொதுவாக இரவு முழுவதும் ஆடப்படுகின்றதொன்றாகும். இந்நடனமானது பறவைகளின் புராணகால அரசனான 'குறுளுறக்ச ' தேவதைக்கும் புராணகால நாகராசனான 'நாகறக்ச ' இற்கும் இடையிலான நடைபெறும் மோதலை சித்தரிப்பதாக உருவகப்படுத்துகிறது. எனவே 'நாகறக்ச ' எனும்போது பயங்கரமான உருவமைப்புடன் கூடியதாக குறிப்பாக நாக பாம்பின் தலையமைப்பை கொண்டு முகமூடி தயாரிக்கப்பட்டிருக்கும். நடனக் கலைஞர் அணியும் அணிகலன்களும் இதனை ஒத்த வகையிலேயே இருக்கும். 

'குறுளுறக்ச' நடனக் கலைஞர்களின் முகமூடி பறவைகளின் வடிவையொத்ததாகவும் அழகிய முறையில் வடிவமைக்கப்பட்டாதாகவும் காணப்படும். 'நாகறக்ச', 'குறுளுறக்ச' இரண்டு நடனக் குழுவினருக்குமிடையில் ஒரு வாதப்பிரதிவாதமாக இந்த நடனம் சோடிக்கப்படுவதால் இந்த இரண்டு நடன வடிவங்களும் ஒரே நேரத்திலேயே இடம்பெறும்.
பகுப்பு:நடன வகைகள்
பகுப்பு:இலங்கையின் பாரம்பரியங்கள்
பகுப்பு: சிங்களவர் கலைகள்
பகுப்பு: சிங்களவர் பண்பாடு
மல்பதய நாட்டியம்

**மல்பதய நாட்டியம்** என்பது இலங்கையில் சப்பிரகமுவ பிரதேச நாட்டிய வடிவத்தினைச் சேர்ந்த ஒன்றாகும். சப்ரகமுவ பிரதேசம் எனும்போது கேகாலை, இரத்தினபுரி ஆகிய மாவட்டங்களை சேர்ந்த பிரதேசங்களாக வரையறுக்கலாம்.

இலங்கையில் சிங்கள மக்களின் கலாசாரப் பாரம்பரியங்கள் பிரதேசத்திற்குப் பிரதேசம் வேறுபட்டுக் காணப்படுகின்றது. தாழ் நில சிங்கள மக்களின் பண்பாட்டுப் பாரம்பரியங்களும் உயர்நில சிங்கள மக்களின் பண்பாட்டுப் பாரம்பரியங்களும் வேறுபட்டிருப்பதைப் போலவே ஏனைய பிரதேசங்களில் வாழும் சிங்கள பாரம்பரியங்களும் வித்தியாசப்பட்டிருப்பதை இலங்கையில் சிறப்பாக அவதானிக்கலாம்.

மல்பதய நாட்டியமானது சிறந்த அறுவடையை பெற்றுக் கொள்ளும் நோக்கிலும், தொற்று நோய்களிலிருந்து பாதுகாப்பு மற்றும் நிவாரணம் என்பவற்றைப் பெற்றுக் கொள்ளும்  பொருட்டும் பெண் தெய்வமான பத்தினித் தெய்வத்தினைச் சாந்தப்படுத்தி கருணை பெறுவதற்காக ஆடப்படும் நடனமாக குறிப்பிடலாம். இந்நடனம் 'கம்பதுவ' நடனம் எனவும் அழைக்கப்படுகின்றது.

இந்நடனத்தின் சிறப்பு இது பௌத்த சமய நிகழ்வுகளுடன் இணைந்ததொன்றாக காணப்படுவதாகும். மல்பதய நாட்டியம்  நடனம், உரைநடை ஆகியன இணைந்து காணப்படும். இந்நாட்டியத்தில் பிரதானமாக பயன்படுத்தப்படும் இசைக்கருவி 'தவில் பெறய' என அழைக்கப்படுகின்றது.

பகுப்பு:நடன வகைகள்
பகுப்பு:இலங்கையின் பாரம்பரியங்கள்
பகுப்பு: சிங்களவர் கலைகள்
பகுப்பு: சிங்களவர் பண்பாடு
தவில் பெறய

**தவில் பெறய**  இலங்கையில் சப்பிரகமுவ பிரதேச நாட்டிய வடிவத்தினைச் சேர்ந்த மல்பதய நாட்டியத்துடன் இணைந்த ஒரு தாள வாத்தியக் கருவியாகவே விளங்குகின்றது. இது 'தவுல' *(Dawula)* என்றும் அழைக்கப்படும். பெறய என்னும் சிங்களச் சொல் பறை (மேளம்) எனும் இசைக்கருவியைக் குறிக்கும்.

## உருளை வடிவம்.
இந்த தவில் பெறய உருளை வடிவமாகும்.

## வடிவத்தில் சிறிது
இலங்கையில் சிங்கள மக்களின் பாரம்பரிய மேள இசைக்கருவிகளான கெட்ட பெறய மற்றும் யக் பெறய என்பவற்றைவிட வடிவத்தில் இது சிறியது. இத் தவில் பெறய பௌத்த கோவில்களில் அடிக்கடி இசைக்கப்பட்டு வருகின்றது.

## தோல்
மேளத்தின் இருபுறமும் உள்ள தோல் ஆரம்ப காலங்களில் மான் தோல் மூலமாக செய்யப்பட்டிருந்தாலும்கூட, தற்போது பெருமளவிற்கு ஆட்டின் தோலே பயன்படுத்தப்படுகின்றது.

## வாசித்தல்
இந்த தவில் பெறய யை வாசிக்கும்போது 'கடிப்பு' என அழைக்கப்படும் தவுல மேளத்தின் ஒரு பக்கம் கம்பொன்றின் மூலமும் மறுபக்கம் கையினாலும் இசைக்கப்படுகிறது.

## இவற்றையும் பார்க்கவும்
* பறை (சொல்விளக்கம்)

## வெளி இணைப்புகள்
* தவில் பெறய 

பகுப்பு:இலங்கையின் இசைக்கருவிகள்
பகுப்பு:தாள இசைக்கருவிகள்
பகுப்பு:இலங்கையின் பாரம்பரியங்கள்
பகுப்பு: சிங்களவர் கலைகள்
பகுப்பு: சிங்களவர் பண்பாடு
மின்னிருமுனையின் திருப்புத்திறன்

இயற்பியலில் **மின்னிருமுனையின் திருப்புத்திறன்** (*Electric dipole moment*) என்பது ஏதாவது ஒரு மின்னூட்டதையும் அவற்றிற்கு இடைப்பட்ட தொலைவையும் பெருக்கக் கிடைக்கும் மதிப்பு ஆகும். இரு சமமான வேறின மின்னூட்டங்கள் சிறிது தொலைவு பிரித்து வைக்கப்பட்டால் அது மின்னிருமுனையை  உருவாக்கும். SI அலகுகளில் இது கூலும்-மீட்டர் (C m) இனால் தரப்படும்.

+*q*, &minus;*q* ஆகிய இரு புள்ளி மின்னேற்றங்களின் மின்னிருமுனைத் திருப்புத்திறன் **p** பின்வருமாறு தரப்படும்:

:
  \mathbf{p} = q\mathbf{d}


இங்கு **d** என்பது இடப்பெயர்ச்சிக் காவி, எதிரேற்றத்தில் இருந்து நேரேற்றத்தை நோக்கி இருக்கும். இதனால், மின்னிருமுனைத் திருப்புத்திறன் காவியின் திசை எதிரேற்றத்தில் இருந்து நேரேற்றம் நோக்கி இருக்கும்..

## வெளி இணைப்புகள்
*Electric Dipole Moment – from Eric Weisstein's World of Physics
*Electrostatic Dipole Multiphysics Model

பகுப்பு:மின்காந்தவியல்
பகுப்பு:இயற்பியல் கோட்பாடுகள்
ஜி. ரெங்கசாமி மூப்பனார்

**ஜி. ரெங்கசாமி மூப்பனார்** (இறப்பு:19 ஆகத்து 2019) ஒரு தமிழக அரசியல்வாதி ஆவார்.

## வாழ்க்கைக் குறிப்பு
இவர் தஞ்சை மாவட்டத்தில் உள்ள பாபநாசம் வட்டத்தில் உள்ள கபிஸ்தலத்தில் ரெங்கசாமி மூப்பனார் மற்றும் செல்லத்தம்மாள் ஆகியோருக்கு மூன்றாவது மகனாகப் பிறந்தார். இவர் ஆன்மீகத்திலும், சமூகசேவையிலும், அரசியலிலும் ஈடுபட்டு வந்தார். இவருடன் பிறந்தவர்கள் 6 பேர் ஆகும். இவரது சகோதரர்கள், ஜி. கருப்பையா மூப்பனார், சம்பத் மூப்பனார், ஜி. சந்துரு மூப்பனார் மற்றும் சகோதரிகள் ராமானுஜத்தம்மாள், சாந்தா அம்மாள் மற்றும் சுலோச்சனா அம்மாள் ஆகியோர் ஆவர். இவருக்கு சரோஜா அம்மாள் என்னும் மனைவியும், ஆண்டாள் என்னும் ஒரு மகளும் உள்ளனர். தன்மகளை பாபநாசம் முன்னாள் சட்ட மன்ற உறுப்பினர், ஆர். சௌந்தராஜன் மூப்பனார் மகன் எஸ். சுரேஷ் மூப்பனாருக்கு மணம் முடித்தார். தன் அண்ணன் ஜி. கருப்பையா மூப்பனாருடன் இணைந்து ஆன்மீகம், கலைத்துறை, அரசியல் ஆகியவற்றில் ஈடுபட்டார்.

## அரசியல்
இந்திய தேசிய காங்கிரசில் மாநிலசெயற்குழு உறுப்பினராக உள்ளார்.

## சமூக சேவை
ரெங்கசாமி மூப்பனாரின் முன்னோர்கள் 1770 ஆம் ஆண்டு தொடங்கி இன்று முதல் ஸ்ரீ வெங்கடாசலபதி டிரஸ்ட் மூலம் தினசரி நூற்றுக்கும் மேற்பட்டோருக்கு  குறிப்பாக ஆன்மீகப் பயணம் மேற்கொள்ளும் தேசாந்திரிக்களுக்கும் மிகவும் வறுமையில் உள்ளவர்களுக்கும் அன்ன தானம் செய்து வருகிறார்கள். தற்போது இந்த அறக்கட்டளையை இவரும் நிர்வகித்து வந்தார்.

## கலைத்துறைப் பங்களிப்புகள்
* திருவையாறு ஸ்ரீ தியாக பிரம்ம மகோத்சவ சபையின் தலைவராக இருந்தார்.
* பாரதியார் பேரவையின் தலைவராக இருந்து பாரதியை பற்றி பட்டிமன்றம், பாரதியார் பாடல் கச்சேரிகளையும் தொடந்து நடத்தி வந்தார்.
* கும்பகோணம் ஆதி கும்பேசுவரர் கோயில் ஆண்டுதோறும் பிற மாநிலங்கள், நாடுகளைச் சேந்தவர்களும், இளம் கலைஞர்களையும் கலந்து கொண்டு நான்கு நாட்கள் நடக்கும் *நாட்டியாஞ்சலி*க்கு நடன சபா தலைவராக இருந்தார்.

## மேற்கோள்கள்

பகுப்பு:2019 இறப்புகள்
பகுப்பு:தஞ்சாவூர் மாவட்ட மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
அன பெறய

**'அன பெறய**' எனும் சிங்களச் சொல் கட்டளைப் பிறப்பிக்கும் மேளம், பறைசாட்டும் மேளம் என்ற பொருளைத்தரும். பழங்கால வாழ்வியலில் செய்தியூடகம் என்று ஒன்று இல்லாத காலகட்டத்தில், ஒரு நாட்டில் நடக்கும் நிகழ்வுகளை, அறிவித்தல்களை, அரசக் கட்டளைகளை ஊர் ஊராகச் சென்று கூறும் போது அடிக்கப்பட்ட மேளமே 'அன பெறய' எனப்படுகிறது.

இவ்வாறாக புராதன சிங்கள மக்கள் மத்தியில் செய்திகளை மக்களுக்கு அறிவிப்பதற்காக பயன்படுத்தப்பட்ட பறையான  'அன பெறய' தவில் பெறயை ஒத்தது. பருமனிலும், அமைப்பிலும் தவில் பெறயை ஒத்திருந்தாலும் மேற்புற அலங்காரத்தில் வித்தியாசம் காணப்பட்டது. 'அன பெறய' இசைக்கப்படும்போது 'கடிப்பு' என அழைக்கப்படும் மேளத்தின் ஒரு பக்கம் கம்பொன்றின் மூலமும், மறுபக்கம் கையினாலும் இசைக்கப்படும்.

இலங்கையில் சில நீதிமன்றத் தீர்ப்புகளை பறைசாட்டுவதற்காக தற்போதும் இந்த அன பெறய பயன்படுத்தப்படுகின்றது.

## இவற்றையும் பார்க்கவும்
* பறை (சொல்விளக்கம்)

பகுப்பு:இலங்கையின் இசைக்கருவிகள்
பகுப்பு:தாள இசைக்கருவிகள்
பகுப்பு:இலங்கையின் பாரம்பரியங்கள்
திருமண உறுதி

திருமணம் செய்வதற்கு முன்பு குறிப்பிட்ட ஆணுக்கு குறிப்பிட்ட பெண்ணை திருமணம் செய்ய இருக்கிறோம் என்பதை அனைவருக்கும் தெரிவிக்கும் நிகழ்வு **திருமண உறுதி**, **நிச்சய தாம்பூலம்** அல்லது **நிச்சயதார்த்தம்** (*Engagement*) என அழைக்கப்படுகின்றது.

வெகு விமரிசையாகத் திருமணத்தினைக் கொண்டாடும் குடும்பங்களில் நிச்சயப் பத்திரிகை அடிக்கப்பட்டு அனைவருக்கும் தெரிவிக்கப்படுகிறது. பின் நிச்சய நாளும் திருமணம் போல கொண்டாடப்படுகிறது.

இந்நாளில் மணமகனின் பெற்றோர், அவர்களின் வசிப்பிடம் போன்றவையும் அனைவருக்கும் தெரிவிக்கப்படுகின்றன. 

மேலும் குடும்பத்தில் ஆண் வீட்டாரிலும், பெண் வீட்டாரிலும் முக்கிய உறுப்பினர்கள் மூலம் கையொப்பம் இடப்பட்டு இரு வீட்டாருக்கும் தனி தனியே அளிக்கப்படும் இதன் மூலம் அனைவரின் முன்னிலையிலும் ஒப்புதல் அளிக்கப்படும்

## இவற்றையும் பார்க்க
* உறுதிபார்த்தல்
* திருமணம்
* திருமண அழைப்பிதழ்

## மேற்கோள்கள்

பகுப்பு: தமிழர் சடங்குகள்
பகுப்பு:திருமணம்
மெண்டரின் தோடம்பழம்

**மெண்டரின் தோடம்பழம்** (Mandarie Orange) என்பது தோற்றத்தில் மிகவும் சிறிய தோடம்பழ வகைகளில் ஒன்றாகும். இது மிகவும் சிறிய  செடிகளில் காய்க்கும் (மரம் என்று கூறமுடியாது.) ஒரு தோடம்பழமாகும்.

## வெளியிணைப்புகள்

* Mandarin Orange Nutrition Facts
* UC Riverside Mandarin Variety Descriptions
* Mandarin Orange - from Morton, J. (1987) ''Fruits of Warm Climates''
* A Mandarin by Any Other Name  

பகுப்பு:பழங்கள்
பண்டார சாத்திரம்

சைவ சித்தாந்தத்தின் "சந்தான குரவர்கள்" எழுதிய சைவ சித்தாந்த நூல்களை "போற்றிப் பாடம் கூறிவந்தவர்கள்" பண்டாரம் என அறியப்பட்டனர்.  "இவர்கள் சித்தாந்த சாத்திரங்களைப் பயின்று, அனுபவித்த நிலையில் கண்ட உண்மையகளை விளக்குவதற்கான எழுந்த நூல்களோ **பண்டார சாத்திரங்கள்** எனச் சொல்லப்பெற்றன."

திருவாடுதுறை ஆதீனத்தித்தைச் சார்ந்து 15 அல்லது 19 பண்டார சாத்திர நூல்களும், தருமபுர ஆதினத்தைச் சார்ந்து எட்டு பண்டார சாத்திர நூல்களும் உள்ளன.  

## படைப்புகள்

## மேற்கோள்கள்


பகுப்பு:சைவ சித்தாந்த தமிழ் இலக்கியம்
பணவிடு தூது

**பணவிடு தூது** என்பது தூது வகை இலக்கியம் ஆகும்.  இந்தப் பெயரில் பல புலவர்களால் தூதுக்கள் இயற்றப்பட்டன.  பணம் தூது செல்லத் சிறப்புத் தகுது பெற்றது என்றும், கருத்தை நிறைவேற்றித் தரும் ஆற்றல் வல்லது என்றும் கருத்தை எடுத்துரைத்து இந்த படைப்புக்கள் அமைகின்றன.

## புலவர்கள்
* பலபட்டைச் செக்கநாதன் பணவிடு தூது
* மாதை திருவேங்கடேசேந்திரன் பணவிடு தூது
* இராமேசுரம் இராமலிங்கேசர் பணவிடு தூது
* புல்லைக்குமரேசர் பணவிடு தூது
* சின்னவன்னியனார் போரில் பணவிடு தூது.
* கவியரசர்பணவிடு.

## மேற்கோள்கள்


பகுப்பு:தூது இலக்கியங்கள்
மெய்ஞ்ஞானப் புலம்பல்

**மெய்ஞ்ஞானப் புலம்பல்** என்பது பத்திரகிரியார் என்ற சித்தரால் பொ.ஊ. 11-ஆம் நூற்றாண்டில் பாடப்பெற்ற பாடல்கள் ஆகும்.  இந்த நூல்  கடவுள் வாழ்த்துக் கண்ணி நீங்களாக 231 கண்ணிகளைக் கொண்டது.  இந்தக் கண்ணிகள் ஊடாகப் பல மெய்யியல் கருத்துகள் கூறப்படுகின்றன.

## பாடல் எடுத்துக்காட்டுகள்

  மனதைஒரு வில்லாக்கி வான்பொறியை நாணாக்கி
  என தறிவைஅம்பாக்கி எய்வது இனி எக்காலம் ?                161

  வேதாந்தவேதம் எல்லாம் விட்டொழிந்தே நிட்டையிலே
  ஏகாந்தமாக இருப்பதினி எக்காலம் ?                            032

  அறிவை அறிவால் அறிந்தே அறிவும் அறிவுதனில்
  பிறிவுபட நில்லாமல் பிடிப்பதுஇனி எக்காலம் ?                  192

  பிறப்பும் இறப்பும்அற்றுப் பேச்சும்அற்று மூச்சும்அற்று
  மறப்பும் நினைப்பும்அற்று மாண்டிருப்பது எக்காலம் ?           206


## வெளி இணைப்புகள்
* பத்திரகிரியார் பாடல்கள்

பகுப்பு:சைவத் தமிழ் இலக்கியம்
பகுப்பு:தமிழர் மெய்யியல்
பகுப்பு:சித்தர் பாடல்கள்
பகுப்பு:14 ஆம் நூற்றாண்டுத் தமிழ் நூல்கள்
சீட்டுக்கவி

**சீட்டுக்கவி** என்பது 96 வகைச் சிற்றிலக்கியங்களுள் ஒன்றாகும். இது கவியரசர் ஒருவர் முடியரசர் அல்லது வள்ளல் ஒருவருக்கு தனக்கோ அல்லது பிறருக்கோ உதவி செய்யுமாறு கேட்டு அனுப்பும் விண்ணப்பக்கவி ஆகும். இதில் கவிஞரின் புகழும் வள்ளலின் புகழும் பாடப்படும். அருணாசல கவிராயர் மணலி  முத்துக்கிருஷ்ண முதலியாருக்கு அனுப்பிய சீட்டுக்கவி, பாரதியார் எட்டயபுரம் சமீனுக்கு அனுப்பிய சீட்டுக்கவி ஆகியவற்றை எடுத்துக்காட்டாகச் சொல்லலாம்.

பகுப்பு:சிற்றிலக்கிய வகைகள்
வடலி வெளியீடு

**வடலி வெளியீடு** இந்தியாவில் பதிவு செய்யப் பட்ட ஒரு வெளியீட்டு நிறுவனம். புத்தகங்கள், ஒலிப்புத்தகங்கள் ஆவணங்கள், குறும்படங்கள் ஆகியவற்றை வெளியிடுகிறது. தமிழில் படைப்பார்வம் வெளியீட்டார்வம் மிக்க சில இளைய நண்பர்களின் கூட்டு முயற்சியில் வடலி செயற்படுகிறது. வடலி வெளியீட்டினர் ஈழத்து எழுத்தாளர்களின் படைப்புக்களை பரவலாக அறிமுகம் செய்யும் நோக்கில் கடந்த 2009 ம் ஆண்டு தொடங்கி ஈழத்துப் படைப்பாளிகளின் புத்தகங்களை வெளியிட்டும் விநியோகித்தும் தயாரித்தும் வருகின்றனர்.

பகுப்பு:தமிழ்ப் பதிப்பகங்கள்
பவானந்தர் கழகம்

**பவானந்தர் கழகம்** என்பது ஒரு தமிழ்ப் நூலகமும், பதிப்பகமும் ஆகும்.  இது வேப்பேரியில் தெளடன் பேருந்து நிலையத்துக்கு அருகே உள்ளது.  இது பவானந்தம் பிள்ளை அவர்களால் நிறுவப்பட்டது.  இங்கு பல அரிய தமிழ் நூல்கள், ஏட்டுச் சுவடிகள், கையெழுத்டுப் பிரதிகள் உள்ளன.  

## மேற்கோள்கள்
* வாழ்வியற் களஞ்சியம்.  தொ 12.

பகுப்பு:தமிழ் நூலகங்கள்
பகுப்பு:தமிழ்ச் சுவடிக் காப்பகங்கள்
பகுப்பு:தமிழ்நாட்டு நூலகங்கள்
தமிழ்ப் பல்கலைக்கழகச் சுவடி நூலகம்

**தமிழ்ப் பல்கலைக்கழகச் சுவடி நூலகம்** என்பது தஞ்சைப் பல்கலைக்கழகத்தின் ஒரு நூலகம் ஆகும்.  இங்கு 13, 000 மேற்பட்ட சுவடிகள் உள்ளன. 

பகுப்பு:தமிழ் நூலகங்கள்
பகுப்பு:தஞ்சை தமிழ்ப் பல்கலைக்கழகம்
பகுப்பு:தமிழ்ச் சுவடிக் காப்பகங்கள்
பகுப்பு:தமிழ்நாட்டு நூலகங்கள்
யேர்மன் தமிழ் தமிழ் யேர்மன் அகராதி

**யேர்மன் தமிழ் தமிழ் யேர்மன் அகராதி** என்பது மிகவும் பரவலாகப் பயன்படுத்தப்படும் அகராதி ஆகும்.  இந்த அகராதியில் 100 000 மேற்பட்ட சொற்களும், 15 000 மேற்பட்ட சொற்றொடர்களும், பழமொழிகளும் சேர்க்கப்பட்டுள்ளன.  இதனை கனகசபாபதி சரவணபவன் அவர்கள் உருவாக்கினார்.  யேர்மன் மொழி கற்பதற்கென பல பின்னிணைப்புகளும் சேர்க்கப்பட்டுள்ளன.  திருகோணமலைப் பதிப்பகம் வெளியிட்டது.  இதன் முதற்பதிப்பு 1992 ம் ஆண்டு வெளிவந்தது.  

## மேற்கோள்கள்


பகுப்பு:தமிழ் யேர்மன் அகராதிகள்
பாரத வெண்பா

**பாரத வெண்பா** என்பது 9-ஆம் நூற்றாண்டில் தமிழில் இயற்றப்பட்ட நூல் ஆகும். இதன் ஆசிரியர் பெருந்தேவனார்.  இது மகாபாரதக் கதையைக் கூறுகிறது. இந்த நூல் 12,000 ஆயிரம் பாடல்களைக் கொண்டிருந்தாலும் தற்போது 830 பாடல்கள் மட்டுமே கிடைத்துள்ளன.  இந்த நூலை 1925-ஆம் ஆண்டு அ. கோபாலையர் பதிப்பித்தார்.

## உசாத்துணைகள்
* வாழ்வியற் களஞ்சியம். தொகுதி 12.

பகுப்பு:வைணவத் தமிழ் இலக்கியம்
பகுப்பு:9 ஆம் நூற்றாண்டுத் தமிழ் நூல்கள்
பகுப்பு:வெண்பா
செருமனியில் தமிழ்ச் சுவடிகள்

காலனித்துவ காலத்தில் யேர்மனியர்கள் தமிழ்நாட்டுக்கு வந்தபோது, அங்கிருந்து பெருந் தொகைச் தமிழ்ச் சுவடிகளை தமது நாட்டுக்கு அனுப்பி வைத்தனர்.  இவை பல மூல நூல்களைக் கொண்ட சுவடிகள்.  இந்த வகையான பெருந் தொகை **தமிழ்ச் சுவடிகள் தற்போது யேர்மனியில்** உள்ளன.  அவற்றின் பெரும் பகுதி Hull ஆவணக்காப்பகத்தில் உள்ளன.  இவற்றை எண்ணிமப் படுத்தி பரந்த தமிழ்ச் சமூகத்துக்கு எடுத்துச் செல்வதற்கான வாய்ப்புகள் உள்ளன.  

பகுப்பு:தமிழ்ச் சுவடிகள்

பகுப்பு:தமிழர் வரலாறு
பகுப்பு:தமிழ்ச் சேகரிப்புகள் கொண்ட நூலகங்கள்
பிரபந்தத் திரட்டு

**பிரபந்தத் திரட்டு** என்பது தமிழிலுள்ள சிற்றிலக்கியங்களைத் திரட்டிக் கூறும் நூல் ஆகும்.  இது 18 ம் நூற்றாண்டைச் சார்ந்தது.  இதில் மொத்தம் 532 பாடல்கள் உள்ளன.  இதன் திருத்தப் பதிப்பு 1980 ஆண்டு பதிக்கப்பட்டது. இதில் சிற்றிலக்கியங்கள் பலவற்றுக்கு இலக்கணம் கூறப்பட்டுள்ளது. அத்துடன் எழுத்து, சொல், தானம்(இடம்), பால், உண்டி, வருணம், நாள், கதி, கணம், முதலான பொருத்தங்களும் அதில் கூறப்பட்டுள்ளன. எல்லாமே பல்வகையான பாடல் வடிவில் உள்ளன. 

## உள்ளடக்கம்
* திரட்டியல்
* புறநடையியல்
* கருப்பொருளியல்
* பொருத்தவியல்
* உவமாரூட வியப்பு சார்வியல்
* விசேடவணி வியப்பு சார்வோரியல்
* சாதிமரபு சார்வோரியல்
* குறுநில வியப்பு சார்வோரியல்
* ஒழிபியல்
* கொடையியல்

## உசாத்துணைகள்
* வாழ்வியற் களஞ்சியம். தொகுதி 12.
* தமிழ் இலக்கண நூல்கள், முனைவர் ச. வே. சுப்பிரமணியன் பதிப்பு,2007

பகுப்பு:தமிழ் இலக்கண நூல்கள்
மனித தெய்வம் காந்தி காதை

**மனித தெய்வம் காந்தி காதை** என்பது அரங்க. சீனிவாசனால் மகாத்மா காந்தியைத் கதைத்தலைவராய்க் கொண்டு இயற்றப்பட்ட காப்பிய நூல் ஆகும். இக்காப்பியம் 5 காண்டங்கள், 77 படலங்கள், 5183 விருத்தப் பாக்கள் கொண்டுள்ளது. 

காந்தியடிகள் சிரவணன் கதையைப் படித்தார், அரிச்சந்திரன் நாடகம் பார்த்தார் எனக் கூறும் வகையில், சிரவணன் கதை 47 பாடல்களிலும் அரிச்சந்திரன் கதை 126 பாடல்களிலுமாக இரண்டு கிளைக் கதைகள் இக்காப்பியத்தில் இடம் பெற்றுள்ளன. 

## மேற்கோள்கள்

பகுப்பு:தமிழ் நூல்கள்
நிக்கோல்

**நிக்கோல்** (*Nicole*, பி. ஜனவரி 19, 1977 ) என்ற மேடைப்பெயர் கொண்ட **டெனீசு லிலியன் லாவல் சோசா** (*Denisse Lillian Laval Soza*) ஒரு சிலி நாட்டுப் பாடகி.

## இசைபடைப்புகள்
* *Tal Vez Me Estoy Enamorando* (1989)
* *Esperando Nada* (1994)
* *Sueños En Transito* (1997)
* *Viaje Infinito* (2002)
* *APT* (2006)

## புற இணைப்புகள்

* 

பகுப்பு:1977 பிறப்புகள்
பகுப்பு:பாடகர்கள்
பகுப்பு:வாழும் மக்கள்
பாரதசக்தி மகாகாவியம்

**பாரதசக்தி மகாகாவியம்**   கவியோகி சுத்தானந்த பாரதியால் இயற்றப்பட்ட 50,000 அடிகளால் ஆன ஒரு பெருங்காவியம் ஆகும்.

இக்காப்பியம் சித்தி காண்டம், கௌரி காண்டம், சாதன காண்டம், தானவ காண்டம், சுத்த சக்தி காண்டம் என்னும் 5 காண்டங்களையும் 136 படலங்களையும் கொண்டுள்ளது. கலிவிருத்தம், கலித்துறை, ஆசிரிய விருத்தம், நேரிசை, இன்னிசை, ஆசிரியப்பா, குறள் வெண்பா ஆகிய பலவகை யாப்பு வடிவங்கள் இக்காப்பியத்தில் கையாளப்பட்டுள்ளன.

இக்காப்பியத்தில் இராமதாசர், குருநானக், சொராஷ்டிரர், இராமகிருஷ்ண பரமஹம்சர், சுவாமி விவேகானந்தர், கௌதம புத்தர், மகாவீரர், இயேசு, நபிகள் நாயகம், கபீர்தாசர், வேத முனிவர்கள், தயானந்த சரசுவதி, ஆதி சங்கரர், மெய்கண்டார், அப்பர், மாணிக்கவாசகர், வள்ளலார், அரவிந்தர், சிவானந்தர் ஆகிய ஆன்மிகப் பெருமக்களின் வாழ்வும் பிம்பிசாரர், அசோகர், சிவாஜி, தேஜ் பகதூர், குரு கோவிந்த் சிங் பிரதாப் சிங், கரிகால் சோழன், சேரன் செங்குட்டுவன், இளஞ்செழியன், மாஜினி, கரிபால்டி, லெனின் மற்றும் அண்ணல் காந்தியடிகள் ஆகிய வரலாற்று மாந்தரின் வாழ்வும் இடம்பெறுகிறது.

இவற்றையெல்லாம் முதலில் சொல்லிவிட்டுக் கதை இருபதாம் நூற்றாண்டில் நடப்பதாய் ஆரம்பிக்கிறது. கதை நன்மைக்கும் தீமைக்கும் இடையில் போராட்டத்தில் இறுதியில் தீமையைத் திருத்தி நன்மை வெல்வதாய் அமைகிறது. சுத்தன், சத்தியன், சித்திமான், போகன், சாந்தன், பாரத முனி, கௌரி, சுந்தரி, சக்தி ஆகிய காவிய மாந்தர்கள் நன்மையின் சார்பிலும் தீமையின் சார்பில் மாவலி, மோகி, கலியன், தூமகேது, துன்மதி ஆகியோரும் சித்திரி்க்ப்பட்டுள்ளனர்.

பகுப்பு:தமிழ்க் காப்பியங்கள்
பூங்கொடி (காப்பியம்)

**பூங்கொடி** என்பது ஐம்பெருங்காப்பியங்களுள் ஒன்றான மணிமேகலையைத் தழுவி தமிழியக்க கருத்துக்களைச் சொல்லும் வகையில் கவியரசர் முடியரசன் அவர்களால் எழுதப்பட்ட ஒரு காப்பியம் ஆகும். கதைமாந்தர்கள், காதைப் பெயர்கள் உள்ளிட்ட பல மணிமேகலையோடு ஒத்துப் போகின்றன. பூங்கொடி (மணிமேகலை), பூங்கொடியின் தோழி அல்லி (வயந்தமாலை), பூங்கொடி தாயார் அருள்மொழி (மாதவி), அருள் மொழியின் தாயார் வஞ்சி (சித்ராபதி), மறைமலை அடிகள் (அறவண அடிகள்), சண்டிவி (காய் சண்டிகை) ,கோமகன் (உதயகுமாரன்) போன்றோர் இடம் பெறுகின்றனர். மணிமேகலை 30 காதைகளில் அமைய, பூங்கொடி 31 காதைகளில் அமைந்துள்ளது.

## வெளியிணைப்புகள்
தமிழ் இணையக் கல்விக்கழகப் பாடப்பகுதி

பகுப்பு:தமிழ்க் காப்பியங்கள்
மெண்டரின் தோடம்பழச் செடிகள்

**மெண்டரின் தோடம்பழச் செடிகள்** (Mandarie Orange plants) என்பது மெண்டரின் தோடம்பழம் காய்க்கும் சிறிய செடி வகைகள் ஆகும். சிலர் இதனை சிறிய வகை மரங்கள் என்று குறிப்பிட்டாலும் இதன் தோற்றம் ஒரு செடியாகவே உள்ளது. இந்த மெண்டரின் தோடம்பழச் செடிகளில் பல உட்பிரிவுகள் உள்ளன. சிலச் செடிகள் ஒரு அடி மட்டுமே வளரும். சில 2, 3, 4, 5 அடிகள் வரை வளரும். இந்த சிறிய தோடம்பழச் செடிகளில், பூஞ்செடிகளில் பூக்கள் பூத்து குளுங்குவதுப் போன்று தோடம்பழங்களும் நூற்றுக்கணக்கில் காய்த்துக் குளுங்கும்.

## சீனப் புத்தாண்டு மற்றும் பாரம்பரிய பழக்கவழக்கம்
இந்த மெண்டரின் தோடம்பழச் செடிகளின் பயன்பாடானது சீனப் புத்தாண்டுக் கொண்டாட்டத்தில் ஒரு முக்கியப் பங்கு வகிக்கின்றது. சீனப் புத்தாண்டையொட்டி வீடுகள், வேலைசெய்யும் பணிமனைகள், வணிக நிலையங்கள் போன்ற இடங்களின் முகப்பில் அல்லது விராந்தையில், (வீடுகளின் முன்னால் வைக்கும் பூஞ்செடிகள் போன்று) மெண்டரின் தோடம்பழச்செடியை அழகாக காட்சிப்படுத்தி வைப்பது  சீனப் பாரம்பரிய பழக்கவழக்கங்களில் ஒன்றாகும். சீனப் புத்தாண்டு காலத்தில் இந்த மெண்டரின் தோடம்பழச் செடிகள் வணிகம் வீதிகளெங்கும் களைக்கட்டும்.

## பிற நாடுகளில்
சீனப் பாரம்பரிய பழக்கவழக்கங்களில் ஒன்றான, சீனப் புத்தாண்டுக் காலத்தில் மெண்டரின் தோடம்பழச் செடிகளை வீட்டின் முகப்பில் அல்லது விராந்தையில் வைப்பது சீனாவில் மட்டும்மன்றி, ஹொங்கொங், மக்காவ், தாய்வான் மற்றும் சீனர்கள் செறிந்து வாழும் அல்லது சீனப் பாரம்பரிய பழக்கவழக்கங்கள் பரவிய நாடுகளான சிங்கப்பூர், இந்தோனேசியா போன்ற நாடுகளிலும் இப்பழக்கவழக்கம் காணப்படுகின்றது.

## வெளியிணைப்புகள்
* How to Plant Mandarin Oranges

பகுப்பு:சீனப் பாரம்பரியங்கள்
பகுப்பு:ஹொங்கொங் பண்பாடு
பகுப்பு:ஹொங்கொங்கர் பாரம்பரியங்கள்
பகுப்பு:சான்று எதுவும் தரப்படாத கட்டுரைகள்
குன்னத்தூர்

**குன்னத்தூர்** (*Kunnathur*) என்ற பெயரில் உள்ள கட்டுரைகள்: 

*குன்னத்தூர், கிருஷ்ணகிரி மாவட்டம்
*குன்னத்தூர், மதுரை மாவட்டம்
*குன்னத்தூர் (திருப்பூர்)
போர்க்குற்ற நாள் (தமிழீழம்)

**போர்க்குற்ற நாள்** (மே 18) என்பது 2009  ஜனவரி முதல் மே  வரையிலான ஐந்து மாதங்களில் இலங்கைத் தமிழினத்திற்கு எதிராக நடைபெற்ற போரின் கடைசி நாள் ஆகும். இப்போரில் இலங்கை அரசு அனைத்துலக நாடுகளால்  தடை செய்யப்பட்ட கொத்துக் குண்டு உள்ளிட்ட பல கொடிய ஆயுதங்களைப் பயன்படுத்தியது. 40,000க்கும் அதிகமான தமிழர்கள் படுகொலை செய்யப்பட்டனர். உலகநாடுகளின் கவனத்தை ஈர்த்து போர்க்குற்றம் புரிந்தவர்களுக்கு உரிய தண்டனையை வலியுறுத்தும் விதத்தில் உலகெங்கும் உள்ள தமிழர்களால் மே 18 போர்க்குற்ற நாளாக, இன அழிப்பிற்கெதிரான நாளாக, கரி நாளாக அடையாளப்படுத்தப்படுகின்றது.

பகுப்பு:தமிழீழம்
பகுப்பு:மே சிறப்பு நாட்கள்
தமிழ்ப் புராணங்கள்

புராணங்கள் எனப்படுபவை இந்து சமய தொன்ம நூல்கள் ஆகும்.  பெரும்பாலான புராண நூல்கள் வடமொழியில்யே எழுதப்பட்டன.  இவற்றுள் பல 15-16 ம் நூற்றாண்டுகளில் தமிழில் மொழி பெயர்க்கப்பட்டன.  இவ்வாறு தமிழுக்கு வந்த புராணங்களே தமிழ்ப் புராணங்கள் எனப்படுகின்றன.  

* கூர்ம புராணம் - அதிவீரபாண்டியர்
* இலிங்க புராணம் - அதிவீரபாண்டியர்
* கந்த புராணம்
* மச்ச புராணம் - வட மலையப்பர்
* சிவரகசியம் - ஒப்பிலா மணிப்புலவர்
* விநாயக புராணம் - கச்சியப்பர்
* சங்கிதை - மீனாட்சி சுந்தரப் பிள்ளை

பகுப்பு:இந்துத் தமிழ் இலக்கியங்கள்
இராசராசன் விருது

**இராசராசன் விருது** அல்லது **மாமன்னன் இராசராசன் படைப்பிலக்கியப் பெரும் பரிசு** என்பது தமிழக அரசும் தஞ்சைத் தமிழ்ப்பல்கலைக் கழகமும் இணைந்து வழங்கும் ஒரு விருது ஆகும். இவ்விருது 1984 ஆம் ஆண்டு நிறுவப்பட்டது. கவியோகி சுத்தானந்த பாரதியார் இவ்விருதை முதலில் பெற்றவர் ஆவார்.

கலைஞர் கருணாநிதி, உவமைக் கவிஞர் சுரதா ஆகியோர் இவ்விருது பெற்றவர்களுள் சிலர் ஆவர்.

## இராசராசன் விருது பெற்றோர் பட்டியல்

## மேற்கோள்கள்

பகுப்பு:தமிழ்நாடு அரசு விருதுகள்
பகுப்பு:தமிழ் இலக்கிய விருதுகள்
பகுப்பு:தஞ்சை தமிழ்ப் பல்கலைக்கழகம்
ந. ரங்கசாமி

**ந. ரங்கசாமி** (*N. Rangasamy*) **நடேசன் ரங்கசாமி** பிறப்பு: ஆகத்து 4, 1950) ஓர் இந்திய அரசியல்வாதியும், புதுச்சேரி மாநிலத்தின் தற்போதைய முதலமைச்சரும் ஆவார். இவர் புதுச்சேரி மாநிலத்தின் முதலமைச்சராக மூன்று முறை இருந்துள்ளார்.

## இளமைக் காலம்
இவர் ஆகத்து 4, 1950 ஆம் ஆண்டு நடேசன் கிருஷ்ணசாமி கவுண்டர் - பாஞ்சாலி ஆகியோருக்கு மகனாகப் பிறந்தார். இவர் புதுச்சேரியில் உள்ள தாகூர் கலைக் கல்லூரியில் இளங்கலைப் படிப்பும் மற்றும் புதுச்சேரி டாக்டர் அம்பேத்கர் சட்டக்கல்லூரியில் சட்டப் படிப்பும் படித்தார்.

## அரசியல் வாழ்க்கை
இவர் 2001 முதல் 2008 வரை புதுச்சேரியின் முதலமைச்சராக இருமுறை பதவி வகித்துள்ளார் மற்றும் மே 16, 2011 அன்று மூன்றாவது முறையாக முதலமைச்சராகப் பதவியேற்றார். இவர் மிகவும் எளிமையான முதலமைச்சர் என்று பெயர் பெற்றவர். முதலமைச்சரான பின்பும் இருசக்கர வாகனத்தில் சட்டசபைக்கும், தொகுதிகளுக்கும் வந்தவர். இவர் 2011 ஆம் ஆண்டு இந்திய தேசிய காங்கிரஸிலிருந்து விலகி அகில இந்திய என். ஆர். காங்கிரஸ் என்னும் புதிய கட்சியைத் தொடங்கினார். 2011 சட்டப்பேரவைத் தேர்தல்களில் அதிமுகவுடன் கூட்டணி அமைத்து 30 இடங்கள் உள்ள பேரவையில் 20 தொகுதிகளில் வென்று ஆட்சியைப் பிடித்தார். பின்பு 2016 சட்டப்பேரவை தேர்தலில் தனித்து போட்டியிட்டு 8 தொகுதிகளை மட்டுமே கைப்பற்றி ஆட்சியை இழந்தார். அந்தத் தேர்தலில் காங்கிரஸ் அணி 15 தொகுதிகளில் வென்று ஆட்சியைப் பிடித்தது.

## வகித்தப் பதவிகள்
 
* 1991 - தட்டாஞ்சாவடி - விவசாயத்துறை அமைச்சர்
* 1996 - தட்டாஞ்சாவடி - சட்டமன்ற உறுப்பினர்
* 2000 - தட்டாஞ்சாவடி - கல்வித்துறை அமைச்சர்
* 2001 - தட்டாஞ்சாவடி - முதலமைச்சர்
* 2006 - தட்டாஞ்சாவடி - முதலமைச்சர்
* 2011 - கதிர்காமம் - முதலமைச்சர்
* 2016 - கதிர்காமம் - எதிர்க்கட்சி தலைவர்
* 2021 - தட்டாஞ்சாவடி - முதலமைச்சர்

## தேர்தலில் போட்டியிட்ட ஆண்டுகள்

## மேற்கோள்கள்

## உசாத்துணை
* Rangasamy’s strategy and the battle for Puducherry

## வெளி இணைப்புகள்

* Pondicherry  NIC.

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:புதுச்சேரி முதலமைச்சர்கள்
பகுப்பு:புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:புதுச்சேரி அமைச்சர்கள்
பகுப்பு:புதுச்சேரி மாவட்ட நபர்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:புதுச்சேரி சட்டமன்ற உறுப்பினர்கள் 2011-2016
திருச்சி பொறியியல் கல்லூரி

**திருச்சி பொறியியல் கல்லூரி** தமிழ்நாட்டிலுள்ள பொறியியல் கல்லூரிகளில் ஒன்று. இது திருச்சியிலிருந்து சென்னை செல்லும் தேசிய நெடுஞ்சாலையில் அமைந்துள்ளது.

## வெளி இணைப்புகள்
*அதிகாரபூர்வ இணைய தளம்

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள பொறியியல் கல்லூரிகள்‎
கிம் கிளிஸ்டர்சு

**கிம் அன்டோனி லோடெ க்ளைஸ்டர்ஸ் ** (Kim Antonie Lode Clijsters,  பிறப்பு 8 சூன்  1983) பெல்ஜிய நாட்டு தொழில்முறை டென்னிசு விளையாட்டுக்காரர்.  பெண்கள் டென்னிசு சங்கம் வெளியிடும் தரவரிசையில்  ஒற்றையர், இரட்டையர் இருபிரிவுகளிலும் உலக எண் ஒன்றாக விளங்கிய முன்னாள் வீரர். 31 சனவரி 2011 நிலவரப்படி உலகின் இரண்டாம் இடத்தில் இருப்பவர். ஓர் குழந்தைக்கு தாயானபின்னரும் மீண்டும் போட்டிகளில் கலந்துகொண்டு பெருவெற்றித் தொடர்களில் கூடுதலான ஒற்றையர் பட்டங்களைப் பெற்ற பெருமையை மார்கெரெட் கோர்ட்டுடன் பகிர்ந்து கொள்கிறார்.

பெண்கள் டென்னிசு சங்கத்தின் ஒற்றையர் பட்டங்களில் 41யும் இரட்டையர் பட்டங்களில் 11யும் வென்றுள்ளார். இதுவரை நான்கு பெருவெற்றித் தொடர் பட்டங்களை வென்றுள்ளார்: (2005,2009, 2010 ஆண்டுகளில்) அமெரிக்க டென்னிசுத் திறந்த போட்டிகளில் மூன்றுமுறையும் ஆத்திரேலியத் திறந்த போட்டிகளில் (2011ஆம் ஆண்டு) ஒருமுறையும் வென்றுள்ளார். மேலும் பெருவெற்றித் தொடர் ஒற்றையர் போட்டிகளில் இரண்டாவதாக நான்கு முறையும் இருந்துள்ளார். பெண்கள் டென்னிசு சங்க ஒற்றையர் பட்டங்களை 2002, 2003 மற்றும் 2010 ஆண்டுகளில் வென்றுள்ளார். இரட்டையர் ஆட்டங்களில் பிரெஞ்சு ஓப்பனிலும் விம்பிள்டனிலும் 2003ஆம் ஆண்டு வாகை சூடினார். 6 மே 2007 அன்று உடனடியாக தாம் ஓய்வு பெறுவதாக அறிவித்த கிளிஸ்டர்சு  இரண்டாண்டுகளுக்குப் பிறகு 26 மார்ச் 2009 அன்று 2009 ஆண்டிற்கான பெண்கள் சங்கப் போட்டிகளில் கலந்துகொள்ள விருப்பதாக அறிவித்தார். தனது மூன்றாவது போட்டியிலேயே அவர் தமது இரண்டாவது அமெரிக்க ஓப்பன் பட்டத்தை வென்றார். இதன்மூலம் முதன்முறையாக தரவரிசையில் இடம்பெறாத விளையாட்டுக்காரர் ஒருவர் பட்டம் வென்ற பெருமையையும் 1980ஆம் ஆண்டில் இவான் கூலகாங்கிற்குப் பிறகு முதல் தாயாக பெரும் போட்டியொன்றில் வென்ற பெருமையையும் பெற்றார்.

## மேற்கோள்கள்


## வெளியிணைப்புகள்

* 
* 
* 
* 
* கிம் கிளைஸ்டர்ஸ் விவரம்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:பெண் டென்னிசுக்காரர்கள்
பகுப்பு:பெல்ஜிய விளையாட்டு வீரர்கள்
பகுப்பு:உலக முதல் தர டென்னிஸ் வீரர்கள்
1999 இந்தியப் பொதுத் தேர்தல்

இந்தியக் குடியரசின் பதின்மூன்றாவது **[[இந்திய நாடாளுமன்றம்|நாடாளுமன்றத் தேர்தல்]] 1999** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு பதின்மூன்றாவது மக்களவை கட்டமைக்கப்பட்டது. முன்பு ஆட்சியில் இருந்த பாரதீய ஜனதா கட்சி தலைமையில் தேசிய ஜனநாயக கூட்டணி வெற்றி பெற்று அடல் பிகாரி வாச்பாய் மீண்டும் பிரதமரானார்.

## பின்புலம்

இத்தேர்தலின் போது இந்திய மக்களவையில் 533 தேர்ந்தெடுக்கப்பட்ட உறுப்பினர்களும் நேரடியாக நியமிக்கப்பட்ட இரு ஆங்கிலோ-இந்தியர்களும் இருந்தனர். முந்தைய தேர்தலில் வெற்றி பெற்று ஆட்சியமைத்த பாஜக கூட்டணி ஒரே ஆண்டுக்குள் மீண்டும் கவிழ்ந்தது. அந்த கூட்டணி கட்சியில் அங்கம் வகித்த தமிழகத்தை சேர்ந்த  அதிமுக கட்சி   கூட்டணியிலிருந்து வெளியேறி எதிர்க்கட்சி காங்கிரசுடன் கூட்டணி அமைத்தது. நாடாளமன்றத்தில் நடந்த நம்பிக்கை வாக்கெடுப்பில் ஒரு வாக்கு வித்தியாசத்தில் வாஜ்பாய் அரசு மீண்டும் கவிழ்ந்தது. ஆனால் காங்கிரசு தலைவி சோனியா காந்தியாலும் அரசு அமைக்கத் தேவையான ஆதரவினைத் திரட்ட இயலவில்லை. எனவே நாடாளமன்றம் கலைக்கப்பட்டு அதிகார பூர்வமாக தேர்தல் அறிவிக்கப்பட்டது. இதற்கிடையே  இடைக்கால காபந்து பிரதமராக வாஜ்பாய் இருந்த போது தான் இந்தியா-பாகிஸ்தான் இடையே கார்கில் போர் மூண்டது. இந்த போரை சிறப்பாக கையாண்ட முறையை பாராட்டி வாஜ்பாய் அவர்கள் மீது இந்திய மக்களிடமும், அரசியல் தலைவர்களிடமும் ஏற்பட்ட ஆதரவு பெருக்கினால் தேஜகூ வலுவான கூட்டணி அமைந்திருந்ததாலும் செப்டம்பர் 1999 ல் நடைபெற்ற தேர்தலில் பாஜக தலைமையிலான தேசிய ஜனநாயகக் கூட்டணி 270 இடங்களைப் பெற்றது. வெற்றி பெற்ற இதரக்கட்சிகள் மற்றும் சுயேட்சைகளின் ஆதரவுடன் வாஜ்பாய் மீண்டும் இந்திய பிரதமராகினார். இந்தியா சுதந்திரத்திற்க்கு பின் காங்கிரசை எதிர்த்து முழுமையாக ஐந்து வருடம் நிலையான ஆட்சி செய்த முதல் கட்சி என்ற பெயரை பாஜக பெற்றது.

## முடிவுகள்

### மாநிலவாரியாக முடிவுகள்

## இவற்றையும் காண்க
*தமிழ்நாட்டில் இந்திய நாடாளுமன்றத் தேர்தல், 1999

## மேற்கோள்கள்

* Statistical Report on General Elections, 1999 to the 13th Lok Sabha

பகுப்பு:1999 தேர்தல்கள்
பகுப்பு:இந்தியப் பொதுத் தேர்தல்கள்
உலர் மலர்

இயற்கையாக கிடைக்கும் மலர்களை உலரவைத்து உலர் மலர்கள் தயாரிக்கப்படுகின்றன. நீண்ட காலம் வாடாமல் இருக்கும் இந்த மலர்கள் அலங்காரத்திற்கும், பரிசளிக்கவும் பயன்படுகின்றன. இந்த மலர்களை வெளிநாடுகளுக்கு ஏற்றுமதி செய்வதுடன், உள்நாட்டிலும் விற்பனை செய்யப்படுகின்றன. கோவை, ஏற்காடு, கொடைக்கானல், ஊட்டி போன்ற இடங்களில் உலர் மலர் கண்காட்சிகளும் அவ்வப்போது நடைபெறுகின்றன. 

## உலர் மலர் தயாரிப்பு முறை
உலர் மலர்களையும், உலர் இலைகளையும் தயாரிக்க நல்ல சூரியவெளிச்சம் நிலவும் நாட்களில் செடியின் மீதுள்ள காலைப்பனி நீங்கிய பின்னர் சேகரிக்க வேண்டும். அறுவடை செய்த பின்னரும் மலர்களில் பனி நீர்த்துளிகள் காணப்பட்டால் அவற்றை உறிஞ்சும் காகிதம் கொண்டு ஒற்றி அகற்றிவிட வேண்டும். நீர் பாய்ச்சிய உடன் மலர்களைப் பறிக்காமல் நீர்பாய்ச்சி ஓரிரு நாட்கள் கழித்து, பின்னரே செடிகளிலிருந்து மலர்களைப் பறிக்க வேண்டும்.

thumb|250px|உலர் மலர் அலங்காரம்

நிறம் வெளிறாமல் புதிதாக மலர்ந்த மலர்களைத் தேவையான பருவத்தில் அறுவடை செய்ய வேண்டும். அறுவடை செய்தவுடன் காலந்தாழ்த்தாமல் உலர்த்த வேண்டும். இல்லாவிடில் இதழ்கள் வாடி தேவையான மலர் வடிவத்தினை இழந்துவிடும். உலர்த்தும் முன்னர் தேவையற்ற பாகங்களை வெட்டி அகற்றிவிட வேண்டும். அவற்றை காகிதங்களுக்கிடையில் வைத்து அதன் உருவ அமைப்பு போன்றே அழுத்தி வைக்க வேண்டும். உறிஞ்சும் காகிதங்களுக்கு இடையிலோ அல்லது உலர் கலன்களில் செயற்கையாக பராமரிக்கப்படும் வெப்பத்திலோ மலர்களை உலர்த்தலாம். 

மலர் வகைகளுக்கேற்றவாறு உலர்த்தும் வெப்பநிலையும் உலர்த்தும் காலமும் மாறுபடுகிறது. எனவே மலர் வகைகளைத் தனித்தனியே உலர்த்த வேண்டும்.கெலிகிரைசம், லிம்மோனியம் போன்ற மலர்களைத் தலைகீழாக கட்டி விடுவதன் மூலம் காற்றில் உலர்த்தலாம். இவ்வாறு உலர்த்துவதால் இம்மலர்கள் தங்கள் புத்தம் புதுத் தன்மையில் இருந்து மாற்றங்களையும் அடைவதில்லை.இலைகளையும் மலர்களையும் வெள்ளை மணல், சிலிக்கா ஜெல், போராக்ஸ் போன்றவை அடங்கிய உலோக, பிளாஸ்டிக் அல்லது மண் கலன்களில் வைத்துஅறை வெப்ப நிலையிலேயே உலர்த்தலாம். இம்முறையில் உலர்த்தும்போது மலர்கள் உலர நீண்டநாட்கள் எடுத்துக்கொள்ளும்.

உலர் ஊடகத்தில் வைக்கப்பட்ட மலர்களை தினமும் சூரிய ஒளியில் உலர வைப்பதன் மூலம் மலர்கள் விரைவில் உலர்ந்துவிடும். மின்சாரம் மூலம் வெப்பப்படுத்தப் படும் ஓவன்களிலும் மலர்களை மிக விரைவாக உலர்த்தலாம். இம்முறையில் உலர்த்த ஒவ்வொரு வகை மலர்களுக்கும் ஒரு குறிப்பிட்ட வெப்பநிலை தேவைப்படும். உதாரணமாக ரோஜா மலர்களை 40-45 டிகிரி செ. வெப்பநிலையில் 48 மணி நேரம் வைப்பதன் மூலம் உலர்த்தலாம். ஆனால் கிளாடியோலஸ் மலர்கள் இந்த வெப்பநிலையில் உலர 24 மணி நேரம் எடுத்துக்கொள்ளும். 

## உலர் மலர்களின் பயன்பாடுகள்
# அறை, அலுவலகங்கள் அலங்காரத்திற்கு பயன்படுகின்றன.
# கைவினைக் காகிதம், பெட்டிகள், புத்தகங்கள், வாழ்த்து அட்டைகள், சணல் பை, அலங்கார புகைப்படம் மற்றும் பலவிதமான பரிசுப் பொருட்கள் என பலவற்றிலும் பயன்படுத்தப்படுகின்றன.

## வகைகள்
கோழிக் கொண்டை, மல்லிகை கீரை வகைகள், பாக்கு(கமுகு) மற்றும் தென்னை இலைகள், வெட்டப்பட்ட மலர்கள் அனைத்தும் உலர் மலர்கள் வகையை சார்ந்ததாகும். இந்த மலர்களுடன் உலர்ந்த இலைகள் மற்றும் கிளைகள் ஆகியவையும் அழகிற்காக சேர்க்கப் படுகின்றன.

## மேற்கோள்கள்

## வெளி இணைப்புகள்
* கோவை மலர் கண்காட்சி 

## இவற்றையும் பார்க்கவும்

பகுப்பு:மலர்கள்
சைதாப்பேட்டை காரணீசுவரர் கோவில்

**காரணீஸ்வர் கோவில்** இந்தியா தமிழ்நாட்டில் சென்னை மாவட்டத்தில் உள்ள மேற்கு சைதாப்பேட்டையில் அமைந்திருக்கும் சிவாலயமாகும். இக்கோவில் திருக்காரணீசுவரம் என்றும் அறியப்பெறுகிறது.

இச்சிவாலயத்தின் மூலவர் காரணீஸ்வரர், தாயார் சொர்ணாம்பிகை. சுற்றுபிரகாரத்தில் சௌந்திரஸ்வரர் மற்றும் திரிபுரசுந்தரி சந்நிதியும் உள்ளது.

## தல வரலாறு
தமிழகத்தில் உள்ள முக்கிய சிவாலயங்களில் ஒன்றாகவும், 450 ஆண்டுகள் பழமை வாய்ந்ததுமாக விளங்குவது சென்னை சைதாப்பேட்டையில் உள்ள சொர்ணாம்பிகை உடனுறை காரணீஸ்வரர் கோவில் ஆகும். காமதேனு எனும் தெய்வ பசுவினை தேவேந்திரனிடம் இருந்து பெற்ற வசிஷ்ட முனிவர், தான் பூஜை செய்யும் போது இடையூறு செய்ததாக கருதி அதனைக் காட்டுப்பசுவாக மாற்றிவிட்டார்.

இதனை அறிந்த தேவேந்திரன் இந்தப் பகுதியை மழையால் குளிரவைத்து, சோலையாக்கி சிவனை நோக்கி லிங்க பிரதிஷ்டை செய்து காமதேனு பசுவை மீட்டார். இதனால் இப்பகுதி திருக்காரணி என்று அழைக்கப்பட்டது.

இதையடுத்து இப்பகுதியில் கோவில் எழுப்பப்பட்டது. இத்தலத்தின் நாயகர் காரணீஸ்வரர் என்று அழைக்கப்படுகிறார்.

இங்கு இந்திரன், மால், அயன் முதலிய கடவுளர்களும், சிவசைதனிய முனிவரும், ஆதொண்ட சக்கரவர்த்தியும், குருலிங்க சுவாமி முதலிய சிவத்தொண்டர்களும் வழிபட்டு முக்தி பெற்றுள்ளனர் என்பது வரலாறு.

## கோயில் அமைப்பு
thumbnail|left|கோயில் கோபுர வாயில்
இச்சிவாலயம் தென்திசையில் ராஜகோபுரத்தினை கொண்டுள்ளது. இந்த ராஜகோபுரத்தின் நுழைவாயிலில் பத்ரகிரியார், பட்டினத்தார் சிலைகள் வடிவமைக்கப்பட்டுள்ளன.

இச்சிவாலயத்தின் மூலவரான காரணீஸ்வரர் கிழக்கு நோக்கி அமர்ந்திருக்கிறார். அவருக்கு அருகிலேயே சொர்ணாம்பிகை அம்மன் சந்நிதி உள்ளது. உள் சுற்றுப் பிரகாரத்தில் அறுபத்து மூன்று நாயன்மார்களும், தட்சிணாமூர்த்தி, திருமால், சண்டேசர், துர்க்கை, பைரவர் சந்நிதிகளும் அமைந்துள்ளன. வெளிச் சுற்றுப் பிரகாரத்தில் மூலவருக்கு வலதுபுறம் விநாயகரும், இடது புறம் வள்ளி தெய்வானையுடன் முருகனும் இருக்கின்றனர்.

அத்துடன் வேதகிரீஸ்வரர் என்ற பெயரில் சிவலிங்க திருமேனியும், திரிபுரசுந்தரி என்ற அம்மனும் வெளிச்சுற்றில் தனிச் சந்நிதிகளில் இருக்கின்றார்கள். சனீஸ்வரன், பழனி முருகன், ஆஞ்சநேயர், நவகிரகங்கள், வீரபத்திரன் ஆகியோருக்கு தனிச்சன்னதிகள் உள்ளன.

வீரபத்திரன் சந்நதி கோபுரத்தில் தட்சன் ஆட்டு தலையுடன் காட்சியளிக்கின்றார்.

இக்கோவிலில் காமிகா ஆகமத்தின்படி நடைபெறுகின்றன. பிரம்மோற்சவ விழாவின் எட்டாம்நாள் திருஞான சம்மந்தர் ஞானப்பால் அருந்திய நிகழ்ச்சி நடைபெறுகிறது. இக்கோவிலின் திருக்குள நுழைவுவாயிலில் குழந்தையாக இருந்த ஞானசமந்தருக்கு அம்மை பாலுட்டிய காட்சி சிற்பாக உள்ளது.

## இவற்றையும் காண்க
* சென்னையின் பாரம்பரியக் கட்டடங்கள்

## ஆதாரம்


## வெளி இணைப்புகள்
கவலை நீக்கும் காரணீஸ்வரர் - தினகரன் 

பகுப்பு:சென்னையிலுள்ள சிவன் கோயில்கள்
கண்காணிப்புக் கால்கட்டு

**கண்காணிப்புக் கால்கட்டு ** (ankle monitor) அல்லது பொதுவழக்கில் **கட்டுக்கயிறு** எனப்படுவது வீட்டுக்காவலில் வைக்கப்படும் நபர்கள் அணியுமாறு ஆணையிடப்படும் ஓர் கருவியாகும். குறிப்பிட்ட இடைவேளைகளில் கண்காணிப்புக் கால்கட்டு கருவி அதனுடன் தொடர்பிலுள்ள வாங்கிக்கு வானொலி அலைவெண் மூலம் தன்னுடைய இருப்பிடம் மற்றும் பிற தகவல்களை அனுப்புகிறது. வரையறுக்கப்பட்ட எல்லைக்கு வெளியே காவலில் உள்ள நபர் செல்கையில் காவலர்களுக்கு எச்சரிக்கைக் கிடைக்கிறது. இவற்றை கழற்றவோ செயலிழக்கச் செய்யவோ இயலாத வண்ணம் வடிவமைக்கப்பட்டுள்ளது; அத்தகையச் செயல் எதுவும் காவலர்களின் கவனத்தை ஈர்க்குமாறு அமைக்கப்பட்டுள்ளது.

பொதுவாகக் காணப்படும் அமைப்பில் வானொலி அலைவெண் அனுப்பி கைதியின் வீட்டில் நிலையான இடத்தில் வைக்கப்பட்டுள்ள வாங்கிக்கு தகவல்களை அனுப்புகிறது. வீட்டிலுள்ள கருவி ஓர் தொலைபேசியுடனோ நகர்பேசியுடனோ வழியே சேவைமைய கணினியுடன் இணைக்கப்பட்டுள்ளது. குறிப்பிட்ட நேரங்களில் காவலிலுள்ளவர் வீட்டினுள் இல்லையெனில் சேவை மையத்தில் ஓர் எச்சரிக்கை எழுப்பப்படுவதுடன் கண்காணிக்கும் பொறுப்பிலுள்ள காவலதிகாரிக்கும் அஞ்சலாகிறது.

இத்தகைய கருவிகளை நீதிமன்றங்களில் முதலில் பயன்படுத்தியது 1983ஆம் ஆண்டில் நியூமெக்சிகோவில் அல்புகர்கின் நீதியரசர் ஜாக் லவ் ஆவார். ஸ்பைடர்மேன் சித்திரக்கதையினால் பாதிக்கப்பட்டு இந்தச் சோதனைக்கு உத்தரவிட்டார். இதன்மூலம் காவலில் வைக்கப்பட்டிருப்பவருக்கு வீட்டினுள் நடமாட முழு சுதந்திரம் கிடைக்கும் அதே நேரம் காவலர்களின் கண்காணிப்பிலும் இருப்பார். சிறையில் வைக்கப்பட வேண்டிய தேவையில்லை.

## மேற்கோள்கள்

பகுப்பு:சட்டம்
பகுப்பு:காவல் கண்காணிப்பு
தராசு

[180px|right|thumb|[ஜஹாங்கிர்|பேரரசர் சகான்கீர்( 1605 - 1627) தனது மகன் சாசகானை தராசில் நிறுப்பது போலான காட்சி. இது மனோகர் என்ற ஒவியரால் கி.மு 1615 இந்தியா,முகலாயப் பேரரசு ஆட்சியில் தீட்டப்பட்டது.]]

பொருட்களின் திணிவை அல்லது நிறையை அளவிடப் பயன்படும் கருவி தராசு ஆகும். வெவ்வேறுபட்ட நோக்கங்களுக்காக வேறுபட்ட தராசுகள் பயன்படுத்தப்படுகின்றன.

## தராசுகளின் வகைகள்
### தட்டுத் தராசு அல்லது புயத்தராசு
thumb|right|180px|தட்டுத் தராசு 
இருபுறமும் சமச்சீர் கொண்ட தட்டுக்கள் துலாக்கோல் மூலம் தாங்கப்படுவதாயமைந்த தராசுகள் இவை. ஒருபக்கம் மறுபக்கத்தால் சீர்செய்யப்படுவதால் புவியீர்ப்புக்கு எதிராக பொருள் இழுக்கப்படாது. எனவே அளக்கப்படுவது பொருளின் திணிவாக இருக்கும்.

### விற்றராசு

படிமம்:2010-10-19-Federwaage-1.JPG|சந்தையில் பொருட்கள் நிறுக்கப் பயன்படும் விற்றராசு
படிமம்:Dinamómetro.jpg|விற்றராசு
படிமம்:Jollysche Federwaage.png|ஜொலியின் விற்றராசு

சுருளி வில்லொன்றின் மீது பொருளில் புவியீர்ப்பு காரணமாக ஏற்படும் நிறை உஞற்றும் இழுவை அல்லது தள்ளுகை காரணமாக ஏற்படும் நீட்சி அளக்கப்படும்.

ஜொலியின் விற்றராசு - இது முனிச் பல்கலைக்கழக பேராசிரியரான பிலிப் வொன் ஜொலி(1809-1884) என்பவரால் 1874 இல் ஆக்கப்பட்டது. இதில் அறியப்பட்ட சுருளி மாறிலியை கொண்ட சுருள்கருவி மூலம் துல்லியமான நிறை அறியப்படும்.

### இரசாயனத் தராசு
### மும்மைக் கோல் தராசு

## மேற்கோள்கள்

பகுப்பு:அளக்கும் கருவிகள்
நார்மாண்டி

**நார்மாண்டி** (*Normandy*, பிரெஞ்சு:*Normandie*) பிரான்சின் வடமேற்கில் உள்ள ஒரு பகுதி. ஆங்கிலக் கால்வாய் ஓரமாக பிரிட்டானிக்கும் பிக்கார்டிக்கும் இடையே அமைந்துள்ளது. கால்வாய் தீவுகளும் இப்பகுதியின் அங்கமாகக் கருதப்படுகின்றன. இங்கு சுமார் 34.5 லட்சம் மக்கள் வசிக்கின்றனர்.

## உசாத்துணை

## வெளி இணைப்புகள்

*  Normandie Héritage 
* The Norman Worlds 
* Gallery of photos of Normandy
* New Normandy Commemorative Project Cauquigny 
* Normandy Regional Tourist Board  Official Normandy Tourist Board website containing information on all aspects of the region from history and culture to local transport and current events.
* A History of Normandy  Contains a useful list of and detail about the rulers of Normandy
* TVNormanChannel WebTelevision of current events and history on Normandy, in English and French.
* Mount St. Michael, Storm on the Coast, Normandy, 1857 by D.J. Kennedy, Historical Society of Pennsylvania 
* Western France Tourist Board

பகுப்பு:பிரான்சின் நகரங்கள்
தமிழ்நாடு பள்ளிக் கல்வித் துறை

**தமிழ்நாடு பள்ளிக் கல்வித் துறை**, தமிழ்நாடு அரசின் முக்கியத் துறைகளில் ஒன்றாகும்.  பள்ளிக் கல்வித் துறை, அமைச்சர் அன்பில் மகேஷ் பொய்யாமொழி வழிகாட்டலின் படி, **முதன்மைச் செயலாளர்**  (இந்திய ஆட்சிப் பணி)  தலைமையில் புனித ஜார்ஜ் கோட்டையில் இயங்குகிறது. 

பள்ளிக் கல்வித் துறையின் வளர்ச்சிக்காக கீழ் கண்ட 10 இயக்குநகரங்கள் சென்னை, நுங்கம்பாக்கத்தில் உள்ள  டிபிஐ வளாகத்தில் (Department of Public Instructions Campus)  செயல்படுகிறது.  அவைகள்:

# பள்ளிக் கல்வித் துறை இயக்ககம் 
# தொடக்கக் கல்வித் துறை இயக்ககம்
# தமிழ்நாடு பதின்மப் பள்ளிகள் இயக்ககம்
# அரசுத் தேர்வுகள் இயக்ககம்
# ஆசிரியர் தேர்வு வாரியம்
# பொது நூலகங்கள் இயக்ககம்
# பள்ளிசாரா மற்றும் வயது வந்தோர் கல்வி இயக்ககம் 
# மாநிலக் கல்வியியல் ஆராய்ச்சி மற்றும் பயிற்சி இயக்ககம்
# தமிழ்நாட்டுப் பாடநூல் மற்றும் கல்வியியல் பணிகள் கழகம்
# ஒருங்கிணைந்த கல்வித் திட்ட இயக்ககம்

## பள்ளிக்கல்வித்துறை இயக்குநர்கள்
* சையத் யாகூப்
* டாக்டர் எச். எஸ். எஸ். லாரன்ஸ் (1978)
* டாக்டர் கி. வேங்கடசுப்பிரமணியன்
* பெருமாள்சாமி
* கண்ணப்பன்
* இராமேசுவர முருகன்

## இதனையும் காண்க
* தமிழ்நாடு பள்ளிக் கல்வி

## மேற்கோள்கள்

## வெளி இணைப்புகள்
*  சேவைகள் - தமிழ்நாடு பள்ளிக் கல்வித் துறை

பகுப்பு:தமிழ்நாட்டில் கல்வி
பகுப்பு:தமிழ்நாடு அரசுத் துறைகள்
லிலா டெளன்சு

**லிலா டெளன்சு** (*Lila Downs*) என்பவர் ஒரு மெக்சிக்க பாப் இசைப் பாடகரும், நடிகரும் ஆவார். இவர், செப்டம்பர் 19 தேதி 1968ஆம் ஆண்டில் வஃகாக்கா, மெக்சிக்கோ நகரத்தில் பிறந்தார். இவர், இவரது 9ஆம் வயதிலேயே மேடையில் பாடத்துவங்கிவிட்டார்.

## வெளி இணைப்பு
* லிலா டெளன்ஸ் அதிகாரபூர்வ இணையதளம்

பகுப்பு:பாடகர்கள்
பகுப்பு:எசுப்பானிய இசைக்கலைஞர்கள்
பகுப்பு:1968 பிறப்புகள்
பகுப்பு:வாழும் மக்கள்
பகுப்பு:கிராமி விருது வென்றவர்கள்
சின்மோடேக் எரிமலை

**சின்மோடேக் ** (Shinmoedake,新燃岳) யப்பானின் கியூஷூ தீவில் கிரிஷிமா எரிமலைக் கூட்டத்தில் அமைந்துள்ள ஓர் எரிமலையாகும்.  இது பல்லாயிரக்கணக்கான ஆண்டுகள் முன்பு உருவானதாக நம்பப்படுகிறது. எரிமலை வெடிப்புகள் 1716, 1717,   1771, 1822, 1959, 1991, 2008, மற்றும் 2009 ஆண்டுகளில் நிகழ்ந்ததாக பதிவாகியுள்ளது.

இந்த எரிமலை அண்மையில் சனவரி 19, 2011 அன்று புகையத் தொடங்கியுள்ளது. சனவரி 27, 2011 நிலவரப்படி எச்சரிக்கை நிலை மூன்றை எட்டியுள்ளது. பிப்ரவரி 1 அன்று மிகப்பெரிய வெடிப்பொன்றில் வளிமங்கள், கற்கள் மற்றும் சாம்பலை வானில் விட்டெறிந்துள்ளது. இதன் தாக்கம் 8 கி.மீ (5 மைல்கள்) வரையிலும் சன்னல்களை உடைக்குமளவு இருந்தது.

## மேற்கோள்கள்


## வெளியிணைப்புகள்
* Explosive eruptions observed. January, 2011: YouTube

பகுப்பு:சப்பானிய எரிமலைகள்
மடிப்பிச்சை ஏந்துதல்

**மடிப்பிச்சை ஏந்துதல்** என்பது இந்து சமயத்தில் மேற்கொள்ளப்படும் ஒரு சடங்காகும். இதனை மடிப்பிச்சை எடுத்தல் என்றும் கூறுவர். இந்தச் சடங்கினை மேற்கொள்ளும் பெண்கள் தங்கள் முந்தானையை கைகளால் தாங்கி பிச்சை எடுப்பதைப் போல ஏந்துகிறார்கள். மடிப்பிச்சை என்பது இரத்தலின் உச்ச நிலை ஆகும். இது இறைவனிடமோ அல்லது இறைவன் பெயரால் மனிதரிடமோமிகவும் இறைஞ்சிக் கேட்கப்படும் பிச்சை ஆகும். மடிப்பிச்சை கேட்டால் கண்டிப்பாகப் பிச்சை வழங்க வேண்டும் என்று நம்பப்படுகிறது.

இவ்வாறு மடிப்பிச்சை ஏந்துதல், அவர்களுக்கான காரணங்களைப் பொருத்து மாறுபடுகிறது. இறைவனிடம் கோரிக்கை வைத்து மனமுருகி வேண்டும் போது, மடிப்பிச்சை ஏந்தி கண்களை மூடி வேண்டிக்கொள்கின்றார்கள். சிலர் கோவில்களிலேயே மடிப்பிச்சை ஏந்தி பக்தர்களிடம் பணம் பெறுகின்றார்கள். இவ்வாறு கோவில்களில் மடிப்பிச்சை ஏந்தி பெறப்படும் பணத்தினை தங்களுடைய குடும்ப சுப நிகழ்ச்சிக்களுக்கு பயன்படுத்திக் கொள்கிறார்கள். வீடுதோறும் மடிப்பிச்சை ஏந்தும் பக்தர்கள், அரிசி உள்ளிட்ட பண்டங்களைப் பெற்று அதனைக் கொண்டு இறைவனுக்கு படைக்கின்றார்கள். 

## கண்ணகி வழிபாட்டில் மடிப்பிச்சை
இலங்கை மட்டக்களப்பு பகுதியில் வழங்கிவரும் கண்ணகி வழிபாட்டில் பெண்கள் இந்த மடிப்பிச்சை ஏந்துதல் சடங்கினைச் செய்கிறார்கள். மடிப்பிச்சையாக பெறப்படும் பொருட்களைக் கொண்டு கூழுர்த்திப் பொங்கல் என்பதைச் செய்து இறைவிக்குப் படைக்கின்றார்கள். 

## மேற்கோள்கள்

பகுப்பு:இந்து சமய நேர்த்திக் கடன்கள்
மண்சோறு சாப்பிடுதல்

**மண்சோறு சாப்பிடுதல்** என்பது இந்து சமயத்தில் மேற்கொள்ளப்படும் ஒரு நேர்த்திக் கடனாகும்.  பொதுவாக குழந்தை வேண்டியும், கணவன் மற்றும் குடும்பத்தினர் நலனுக்காகவும் இந்த மண்சோறு சாப்பிடும் வழக்கம் உள்ளது. 

இந்து சமயக் கடவுள் நம்பிக்கையுடையவர்கள், இறைவனிடம் தங்கள் கோரிக்கை நிறைவேற்றத்தின் போது, கோரிக்கை நிறைவேறினால் செய்வதாக வேண்டிக் கொள்ளும் ஒரு நம்பிக்கை அல்லது ஒரு சடங்கு. இந்த வேண்டுதலுக்குப் பின்பு, கோரிக்கை நிறைவேறியவர்கள், ஒருநாள் அவர்கள் வேண்டிக் கொண்ட கோயிலில் வெறும் தரையில் சோறு போட்டுச் சாப்பிடுகின்றனர். 

திருவண்ணாமலை கோட்டுப்பாக்கம் பரதேசி ஆறுமுகசாமி கோவிலில் குழந்தை வேண்டி மண்சோறினை பெண்கள் உண்கின்றனர். இதற்காக சிவாச்சாரியார் தருகின்ற பிரசாதத்தினை முந்தானையில் வாங்கி, அருகிலுள்ள குளத்தின் படிக்கட்டுகளில் இடுகின்றனர். பின்பு இரு கைகளையும் பின்னால் கட்டிக்கொண்டு உண்கின்றனர். இது போல மண்சோறு உண்ணும் வழமை இக்கோவிலில் மாறுபட்டு உள்ளது. 

பகுத்தறிவாளர்கள் மண்சோறு சாப்பிடும் வழக்கம் மூடப்பழக்கம் என்கின்றர். இந்த மண்சோறு சாப்பிடும் வழக்கம் தற்போது போராட்ட வடிவாகவும் மாறியுள்ளது.

## ஆதாரங்கள்


பகுப்பு:இந்து சமய நேர்த்திக் கடன்கள்
மண்ணு புவ்வா (புத்தகம்)

**மண்ணு புவ்வா** என்பது தெலுங்கானா பகுதியின் முதல்தலைமுறை தலித் பெண் எழுத்தாளரான ஜஜிலா கௌரியால் எழுதப்பட்ட நூல்களுள் ஒன்றாகும். இந்நூல் விசாலா சாகித்ய அகாதெமியால் 2005 ஆம் ஆண்டு வெளியிடப்பட்டது.இந் நூல் தெலங்கானா நடையிலே‌யே எழுதப்பட்டுள்ளது. இதில் தனது கதைகளையும் தீண்டாமைக் கொடுமையால் தான் பாதிக்கப்பட்டதையும் பசியால் கற்களை வடிகட்டி களிமண்ணைத் தின்றதையும் அவர் விவரித்துள்ளார். 
## மேற்கோள்கள்

பகுப்பு:தெலுங்கு நூல்கள்